CELEX: 62016TN0748
Language: da
Date: 2016-10-22 00:00:00
Title: Sag T-748/16: Sag anlagt den 22. oktober 2016 — QH mod Parlamentet

23.1.2017   
            
            
               DA
            
            
               Den Europæiske Unions Tidende
            
            
               C 22/38
            
         Sag anlagt den 22. oktober 2016 — QH mod Parlamentet
   (Sag T-748/16)
   (2017/C 022/53)
   Processprog: engelsk
   
      Parter
   
   
      Sagsøger: QH (Woluwé-Saint-Pierre, Belgien) (ved advokaterne N. Lhoëst og S. Michiels)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Annullation af afgørelsen af 26. januar 2016 om afslag på sagsøgerens ansøgning om bistand og følgelig annullation af afgørelsen af 12. juli 2016 om afslag på hans klage og påstand om, at sagsøgeren tildeles en erstatning for det tab, han angiveligt har lidt.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende er, at der foreligger en interessekonflikt, at retten til forsvar, kontradiktionsprincippet og princippet om ligestilling af parterne er tilsidesat og at artikel 41, stk. 2, og artikel 42 i Den europæiske Unions charter om grundlæggende rettigheder er tilsidesat.
            
         
               2.
            
            
               Andet anbringende er, at der er anlagt et åbenbart urigtigt skøn ved udpegningen af undersøgeren, at denne ikke er uafhængig og upartisk og at denne har tilsidesat sit mandat.
            
         
               3.
            
            
               Tredje anbringende er, at pligten til at begrunde en afgørelse om afslutning af en administrativ undersøgelse er tilsidesat.
            
         
               4.
            
            
               Fjerde anbringende er, at retten til god forvaltning og omsorgspligten er tilsidesat.
            
         
               5.
            
            
               Femte anbringende er, at der er anlagt et åbenbart urigtigt skøn ved bedømmelsen af begrundelsen for psykisk chikane.